Sivert Kindseth

Sivert Grimsen Kindseth (1855–1920) var en norsk gårdbruker og politiker, i tre perioder ordfører i Malvik.

Han vokste opp på Kinnset ved Sveberg i Malvik som sønn av gårdbruker Grim Sivertsen Kindseth og Anne Ulrikke Larsdatter, født Øyen. Han fikk skjøte på gården etter sin far i 1880. Han drev gården frem til å gi en 3–4 ganger så stor avling, og den fikk rykte som et mønsterbruk. Han giftet seg i 1881 med Marie Moksnes; de fikk fem barn.

Kindseth var blant de moderate kreftene i partiet Venstre som fant sammen med Høyre i Samlingspartiet i årene før unionsoppløsningen, og som i 1909 dannet Frisinnede Venstre. Han var innvalgt i Strinda og senere Malvik herredsstyre i nærmere 30 år. Han var Malviks ordfører 1898–1901, 1905–1910 og 1917–1919. Som ordfører satt han i amtstinget i Søndre Trondhjems amt, og han i åtte år satt han i amtsutvalget (formannskapet).

Han var Høyre og Frisinnede Venstres varamann til Stortinget fra Strinda krets i Søndre Trondhjems amt 1910–1912. Han møtte for stortingsmann Even Loreng under stortingssesjonen i 1910.

Han ble tildelt Medaljen for borgerdåd i sølv i 1920. Han døde samme år etter lengre tids kreftsykdom.

 Referanser 

 Eksterne lenker 


Kategori:Ordførere i Malvik
Kategori:Lokalpolitikere fra Frisinnede Venstre
Kategori:Venstre-ordførere i Sør-Trøndelag
Kategori:Vararepresentanter til Stortinget
Kategori:Norske bønder
Kategori:Personer fra Malvik kommune